નવસારી જિલ્લા નહેરુ યુવા કેન્‍દ્ર દ્વારા જીવન કૌશલ્‍ય વર્ધન સાપ્‍તાહિક તાલીમ શિબિર ભકતાશ્રમ શાળાના ડાયરેકટર ધર્મેશભાઇ કાપડિયાના અધ્‍યક્ષસ્‍થાને યોજાઇ હતી. આ પ્રસંગે અધ્‍યક્ષ ધર્મેશભાઇ કાપડિયાએ જણાવ્‍યું હતું કે, આવનાર યુગમાં કૌશલ્‍ય ધરાવનાર વ્‍યકિત સાચા અર્થમાં સફળ ગણાશે. જેની પાસે કૌશલ્‍ય ન હોય તે કૌશલ્‍ય ધરાવનાર વ્‍યકિત પર સ્‍વલંબિત થઇ જશે અને ગુલામી જેવો અનુભવ કરશે. શિક્ષણની ડિગ્રી સાથે જીવન કૌશલ્‍ય પણ આત્મસાર કરવા યુવાધને સજ્જ થવું પડશે.